บาทเปิด 35.75 แข็งค่า
เงินบาทเปิด 35.75 แข็งค่าหลังตัวเลขเศรษฐกิจสหรัฐกดดอลล์อ่อน แนวโน้มแกว่งแคบ
2 ธ.ค. 2558

เงินบาทเปิด 35.75 แข็งค่าหลังตัวเลขเศรษฐกิจสหรัฐกดดอลล์อ่อน แนวโน้มแกว่งแคบ
นักบริหารเงิน เปิดเผยว่า เงินบาทเปิดตลาดเช้านี้ที่ระดับ 35.75 บาท/ดอลลาร์ แข็งค่าจากปิดตลาดเย็นวานนี้ที่ระดับ 35.79 บาท/ดอลลาร์ เคลื่อนไหวในทิศทางเดียวกับค่าเงินในภูมิภาค เนื่องจากดอลลาร์อ่อนค่าตามแรงเทขายหลังตัวเลขภาคการผลิตของสหรัฐออกมาไม่ดี และมีเงินทุนต่างประเทศไหลเข้ามา
"เงินบาทแข็งค่าเนื่องจากดอลลาร์อ่อนค่าตามแรงเทขาย เนื่องจากตัวเลขเศรษฐกิจของสหรัฐที่ประกาศออกมาเมื่อคืนนี้แย่ลง" นักบริหารเงิน กล่าว
ในสัปดาห์นี้ตลาดยังรอดูปัจจัยสำคัญ ได้แก่ ถ้อยแถลงของประธานเฟดต่อคณะกรรมาธิการเศรษฐกิจ สภาคองเกรส ในวันที่ 3 ธ.ค., การประชุม ECB Meeting ในวันที่ 4 ธ.ค. และการประกาศตัวเลขการจ้างงานนอกภาคเกษตรของสหรัฐ ในวันที่ 5 ธ.ค.
นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 35.70-35.80 บาท/ดอลลาร์
"วันนี้เงินบาทน่าจะแกว่งตัวในกรอบแคบๆ ไม่ไปไหนไกล ต้องดูว่ายังมี flow ไหลเข้าอีกหรือเปล่า" นักบริหารเงิน กล่าว